### Beslutninger

Tilbagesendes Magistratsafdelingen for Teknik og Miljø og Magistratsafdelingen for Børn og Unge med bemærkning, at byrådet i sit møde den 14. januar 2026 har vedtaget Magistratens foranstående indstilling af 16. december 2025.

###

.

### Resume

Byrådet har i Investeringsplanen 2024-2033 afsat 65,3 mio. kr. i 2025-priser til produktionskøkkener på kommunens skoler.

I forlængelse af anlægsprojekterne på [adresse] og [adresse] foreslås det at etablere to produktionskøkkener ved at ombygge eksisterende lokaler.

Byrådet har tidligere afsat 4,9 mio. kr. til et nyt produktionskøkken på [adresse] den 10. april 2024, men projektet har siden vist sig dyrere. Det skyldes større udgifter til ombygning og tilpasning af eksisterende lokaler og teknik. Trods tilpasninger, herunder reduceret areal og produktionskapacitet, kan køkkenet ikke etableres inden for den oprindelige ramme.

Derfor søges en tillægsbevilling på 3 mio. kr. til produktionskøkkenet på [adresse], så den samlede anlægssum udgør 7,9 mio. kr. i 2025-priser. Dertil søges en anlægs-bevilling på 3,8 mio. kr. til etablering af et produktions-køkken på Skovvangskolen. Køkkenerne forventes færdige medio 2026.

### Beslutningspunkter

Det indstilles:

At 1) der gives anlægsbevilling og tilhørende rådighedsbeløb på 3,8 mio. kr. til etablering af produktionskøkken på [adresse], fordelt med 1 mio. kr. i 2025 og 2,8 mio. kr. i 2026, finansieret af anlægsreserven til etablering af produktionskøkkener.

At 2) der gives tillægsbevilling og tilhørende rådighedsbeløb på 3 mio. kr. i 2026 til anlægsbevillingen på 4,9 mio. kr. til etablering af produktionskøkken på [adresse], finansieret af anlægsreserven til etablering af produktionskøkkener.

### Borgmesterens Afdelings påtegning

Fremsendes til Magistraten. Det bemærkes, at med en kvadratmeterpris på over 68.000 er prisen pr. enhed så høj, at de afsatte midler til skolekøkkener ikke forventes at kunne opfylde formålet. Det kan med fordel undersøges, om der er muligheder for at reducere priser til fremtidige køkkener. Borgmesterens Afdeling har herudover ingen bemærkninger til indstillingen.

### Sagsforløb

Udvalg: Magistraten

Dato: 16-12-2025

Marcus Toft: 10

Fremsendes til [adresse] med bemærkning, at Magistraten i mødet den 16. december 2025 anbefaler, at byrådet tiltræder Magistratsafdelingen for Teknik og Miljøs og Magistratsafdelingen for Børn og Unges indstilling af 30. oktober 2025.